এশীয় উন্নয়ন ব্যাংক
এশীয় উন্নয়ন ব্যাংক প্রতিষ্ঠা পেয়েছে মূলতঃ কিছুসংখ্যক জাপানীদের আগ্রহের প্রেক্ষিতে। তাঁরা ১৯৬২ সালে ব্যাংকের মাধ্যমে আঞ্চলিক উন্নয়নের লক্ষ্যে প্রাইভেট প্ল্যান বা বেসরকারী পরিকল্পনা ও চিন্তাধারা গ্রহণ করে। পরবর্তীকালে জাপান সরকার এতে সরাসরি জড়িয়ে পড়ে। জাপানীরা অনুভব করেছিল যে, বিশ্বব্যাংক এশিয়ার অর্থনীতিতে অংশগ্রহণ করবে না। ফলে এশিয়া তথা এশীয়দের তেমন কোন উন্নয়ন ঘটবে না। ফলশ্রুতিতে একটি ব্যাংক প্রাতিষ্ঠানিকভাবে গঠনের মাধ্যমে জাপান লাভবান হবে।
ডিব্রু-শদিয়া রেলওয়ে
ডিব্রু-শদিয়া রেলওয়ে একটি সফল বাণিজ্যিক প্রতিষ্ঠান ছিল। দ্বিতীয় বিশ্বযুদ্ধর সময়ে সামরিক প্রয়োজনে সরকার দ্বারা যথেষ্ট পূুঁজি বিনিয়োগ করে এর উন্নয়ন সাধন করা হয়। ১৯৪২ সালের ১ জানুয়ারিতে আসাম বেঙ্গল রেলওয়ে ও ইস্টার্ন বেঙ্গল রেলওয়ে সংযুক্ত করে সরকার বেঙ্গল আসাম রেলওয়ে গঠন করে। ১৯৪৫ সালে "লিডু অ্যান্ড টিকক মার্ঘেরিটা কোলিয়ারি রেলওয়ে"র রেলপথটির সঙ্গে ডিব্রু-শদিয়া রেলওয়েকে সরকার কিনে নেয় এবং 'বেঙ্গল-আসাম রেলওয়ে'তে একে সামিল করে। এই ঐতিহাসিক রেলপথটি বর্তমান উত্তর-পূর্ব সীমান্ত রেলওয়ের অন্তর্ভুক্ত।